《和曹侍御除夜有怀》
唐代·薛能

有病无媒客，多慵亦太疏。自怜成叔夜，谁与荐相如。

嗜退思年老，谙空笑岁除。迹闲过寺宿，头暖近阶梳。

春立穷冬后，阳生旧物初。叶多庭不扫，根在径新锄。

田事终归彼，心情倦老於。斫材须见像，藏剑岂为鱼。

效浅惭尹禄，恩多负辟书。酬知必拟共，勿使浪踌躇。

作者简介：薛能（817-880年），字太拙，河东汾州（山西汾阳县）人。晚唐大臣，著名诗人。会昌六年，进士及第，补盩厔县尉。仕宦显达，历任三镇从事，累迁嘉州刺史、各部郎中、同州刺史、工部尚书，先后担任感化军、武宁军和忠武军节度使。广明元年，为许州大将周岌所逐，全家遇害。癖于作诗，称赞“诗古赋纵横，令人畏后生”。著有《薛能诗集》十卷、《繁城集》一卷 。